സ്കോട്ട് കാർപെന്റർ

ഭൂമിയെ വലം വയ്ച്ച രണ്ടാമത്തെ അമേരിക്കൻ ബഹിരാകാശ യാത്രികനാണ് മാൽക്കം സ്കോട്ട് കാർപെന്റർ (ജനനം: മേയ് 1, 1925 – മരണം: ഒക്ടോബർ 10, 2013). നാവിക ഉദ്യോഗസ്ഥൻ, വൈമാനികൻ, ടെസ്റ്റ് പൈലറ്റ്, എയറോനോട്ടിക്കൽ എഞ്ചിനീയർ, ബഹിരാകാശയാത്രികൻ, അക്വാനാട്ട് എന്നീ നിലകളിലും അദ്ദേഹം അറിയപ്പെട്ടിരുന്നു.1959 ഏപ്രിലിൽ നാസയുടെ പ്രോജക്റ്റ് മെർക്കുറിയിലേക്ക് തിരഞ്ഞെടുക്കപ്പെട്ട മെർക്കുറി സെവൻ ബഹിരാകാശയാത്രികരിൽ ഒരാളായിരുന്നു അദ്ദേഹം. ജോൺ ഗ്ലെന്നിനുശേഷം ഭൂമിയെ ഭ്രമണം ചെയ്യുന്ന രണ്ടാമത്തെ അമേരിക്കക്കാരനും അലൻ ഷെപ്പേർഡ്, ഗസ് ഗ്രിസം, ഗ്ലെൻ എന്നിവർക്ക് ശേഷം ബഹിരാകാശത്തെത്തിയ നാലാമത്തെ അമേരിക്കക്കാരനുമായിരുന്നു കാർപെന്റർ.

 ആദ്യകാലം 
1925 മെയ് 1 ന് കൊളറാഡോയിലെ ബൗൾഡർ നഗരത്തിൽ, ഗവേഷണ രസതന്ത്രജ്ഞനായ മരിയോൺ സ്കോട്ട് കാർപെന്ററിന്റെയും (1901–1973) ഫ്ലോറൻസ് കെൽസോയുടെയും (മുമ്പ്, നോക്സൺ, കുടുംബത്തിൽ "ടോയ്" എന്നറിയപ്പെടുന്നു; 1900–1962) മകനായി മാൽക്കം സ്കോട്ട് കാർപെന്റർ ജനിച്ചു. കുട്ടിക്കാലത്ത് ബഡ് അല്ലെങ്കിൽ ബഡ്ഡി എന്നറിയപ്പെട്ടിരുന്ന കാർപെന്റർ മാതാപിതാക്കളോടൊപ്പം ന്യൂയോർക്ക് നഗരത്തിലേക്ക് താമസം മാറി. അവിടെ വെച്ച് അദ്ദേഹത്തിന്റെ പിതാവിന് 1925-ൽ കൊളംബിയ യൂണിവേഴ്സിറ്റിയിൽ പോസ്റ്റ്ഡോക്ടറൽ ഗവേഷണ തസ്തിക ലഭിച്ചു.

അവലംബം

വർഗ്ഗം:ബഹിരാകാശസഞ്ചാരികൾ
വർഗ്ഗം:1925-ൽ ജനിച്ചവർ